The Met Costume Gala 2013 Met Gala 2013: Hot or not? Beyoncé, Tiger Woods get their punk on at Met Gala More in Long Island 12 vas, vermeende stroper geskiet in wildtuin | Phalaborwa.org
March 29th, 2017 Phalaborwa
SANParke het Woensdag gesê wildbewaarders het 12 verdagtes, onder wie ŉ polisieman, in die Krugerwildtuin in hegtenis geneem.
Volgens William Mabasa, woordvoerder van die wildtuin, het is ŉ vermeende stroper doodgeskiet. Daar is drie verskillende operasies op een dag in verskillende dele van die wildtuin uitgevoer. “Ons is stadigaan besig om veiligheid op te skerp en stropers aan te keer.”
Mabasa het gesê wildbewaarders het tydens een van dié opvolgoperasies in die Pretoriuskop-gebied op ŉ groep vermeende stropers afgekom waarna ŉ skietery uitgebreek het. ŉ Vermeende stroper is noodlottig gewond.
Mabasa het gesê daar is op ŉ aanvalsgeweer, patrone en ander gereedskap wat vir stropery gebruik word beslag gelê. “Een van die wildbewaarders is in die voet geskiet en is met ŉ helikopter na die hospitaal vervoer. Sy toestand is stabiel en hy ontvang berading.”
Volgens Mabasa is vyf verdagtes naby die Paul Kruger-hek in hegtenis geneem, onder andere ŉ polisiebeampte en ŉ werknemer van SANParke. Ses verdagtes is intussen ook naby die Phalaborwa-hek in hegtenis geneem.
Nicholus Funda, hoofwildbewaarder, het gesê die gebruik van tegnologie en lede se deursettingsvermoë het die sukses van die operasies verseker.
« Waar om te woon in Pretoria, die stad met die grootste blanke bevolking in Afrika!
Limpopo-Bulle se nuwe superliga skop af »